Ford Mustang

Ford Mustang – automobilis, gaminamas Ford Motor Company. Pirmasis „Mustangas“ buvo pagamintas 1964 m. kovo 9 d. ir tapo vienu sėkmingiausių kada nors sukurtų automobilių: per pirmus 18 mėnesių jų buvo parduota daugiau kaip milijonas. „Mustangai“ gaminami iki šių dienų.

Pirmoji karta – (1965–1973)

1964–1966 
Kadangi Mustang buvo pristatytas penkis mėnesius prieš 1965 modelių metus, pirmas modelis tapo plačiai žinomas – nors ir neteisingai – kaip 1964 1/2 modelis, nors iš tiesų buvo 1965 m. modelis. Bazinis mustang hardtopas turėjo 105 AG (78 kW), 156 ft·lbf (212 N•m) 170 in³ (2,8 l) I6 variklį ir 3-pavarų mechaninę transmisiją. Automobilis kainavo $2 368. Kai kurie sako, kad taip buvo geriausias dalykas Amerikos automobilių istorijoje.

1965 m. automobilis pasirodė su nežymiais pasikeitimais. 170 in³ (2,8 l) I6 buvo pakeistas į 200 in³ (3,3 l) versija kuri turėjo 120 AG (89 kW) 4400 rpm ir 190 ft·lbf (258 N•m) 2400 rpm. 260 in³ (4,2 l) variklio gamyba baigėsi 1964 modelių metais, jį pakeitė naujas 2-barelių karbiuratorius 200 AG (149 kW) 289 in³ (4,7 l), kuris tapo baziniu V8.

1967–1968 
1967 m. Mustang buvo pirmą kartą atnaujintas. Automobilis gavo big-block V8 variklius. Jis gavo naują 335 AG (250 kW) 390 in³ (6,4 l) variklį, kuris turėjo 4-barelių karbiuratorių. 390/4-pavarų Mustang nuvažiuodavo ketvirtį mylios per 13-sekundžių pasiekdamas 105 mph greitį.

1969–1970 
Mustang buvo dar kartą atnaujintas 1969 metams. Automobilio kėbulas tapo 97 mm ilgesnis. 1969 m. modelis turėjo 4,9 litrų 220 AG (164 kW) turintį V8 variklį

1971–1973 
Kiekvienais metais Mustang tapdavo didesnis ir sunkesnis. Didžiausias jis buvo tarp 1971–1973 metų. 1971 m. automobilis turėjo 375 AG (280 kW) 429 Super Cobra Jet variklį. 1972 ir 1973 m. 351 cid (5,8 l) variklį.

Antroji karta – (1974–1978) 

1974 m. pasirodė nauja Mustang karta. Automobilis buvo parduodamas puikiai 400 000 automobilių per pirmus metus. Tais pačiais metais Mustang II tapo žurnalo Motor Trend metų automobiliu.

Kad padėtų pakelti pardavimus Ford pristatė Cobra II 1976 m. ir King Cobra 1978. 1979 m. nepaisant gerų pardavimų automobilis buvo pakeistas trečiąja karta.

Automobilis turėjo 2,3 l SOHC I4; 2,8 l V6 ir 5,0 l V8 variklius. Mustang II buvo siūlomas kaip kupė ir hečbekas.

Trečioji karta – (1979–1993)

1979–1982 
1979 m. pasirodė visiškai atnaujintas Mustang. Didesnis ir gaminamas ant naujos Fox platformos. Interjeras buvo atnaujintas taip, kad jame komfortiškai galėtų sėdėti keturi žmonės net mažesnėse sportinio automobilių galinėse sėdynėse. Mustang taip pat turėjo didesnę bagažinę ir didesnį variklį. Automobilis turėjo 2,3 litrų 4 cilindrų 132 AG variklį nuo senesnio modelio, kurio buvo atsisakyta po vienerių metų. 2,8 Cologne V6 nuo Mustang II, kuris buvo gaminamas Europoje gamyba taip pat truko tik metus.

1983–1986 
3,8 litrų (232 cid) Essex V6 pakeitė 200 cid I6 variklį. 255 turėjo mažą paklausą ir buvo atsisakytas po 1982 metų. 1983 metais atsirado ir Mustang kabrioletas kaip atsakas 1982 metų Chrysler kabrioletams. Tais pačiais metais Mustang GT gavo 4-bbl karbiuratorių su kuriuo automobilis pasiekdavo 175 AG. 1984 m. pasirodė retas Mustang SVO su daug galingesniu 2,3 l I4 varikliu. Tačiau aukšta kaina neviliojo pirkėjų, kurie galėjo nusipirkti 5,0 l stipresnį Mustang už mažesnę kainą. 1986 m. Ford išleido pirmą 5,0 l variklį su įpurškimo sistema.

1987–1993 
1987 m. Mustang buvo vėl atnaujintas. Pasikeitė interjero ir eksterjero išvaizda, kuri automobiliui suteikė „Aero“ stiliaus išvaizdą. Mustang išliko populiarus dėl savo žemos kainos ir galingo 5,0 l variklio. Buvo atsisakyta V6 variklio kol I4 gavo įpurškimą. Prekyboje liko tik 2,3 litrų I4 ir 5,0 V8 varikliai. Naujai įkurtoje SVT, Cobra R buvo siūloma su 5,0 l Windsor V8 su 235 AG (175 kW) ir 280 ft·lbf (380 N•m) varikliu.

Arti-mirties 
9-Dešimtemčio viduryje, Mustang pardavimai buvo pradėję kristi. Jie buvo virš 100 000 per metus, bet tai buvo niekas palyginus su senesniais Mustang pardavimais, tad Ford pamanė, kad automobilis prarado savo vietą rinkoje. Ford paskelbė, kad pakeis galiniais ratais varomą Mustang į Japonišką priekiniais ratais varomą automobilį. Mustang fanai greitai sureagavo ir pradėjo siųsti šimtus tūkstančių laiškų Ford’ui, kad būtų išsaugotas galiniais ratais varomas Mustang. Ford davė Mustangui dar viena šansą ir pervadino priekiniais ratais varomą automobilį į Probe.

Ketvirtoji karta (1994–2004)

1994–1998 
1994 m. Mustang gavo visišką atnaujinimą po 15 metų pertraukos. Dizainas buvo pavadintas „SN-95“ kodu. Mustang buvo gaminamas ant atnaujintos Fox platformos (žinomos kaip „Fox-4“). Dizainą kūrė Patrick Schiavone paimdamas keletą elementų nuo senesniųjų Mustang modelių.

Bazinis modelis buvo parduodamas su 3,8 l V6 varikliu, kuris pasiekdavo 190 (1994–1995) ir 200 (1996–1998) AG (140 kW). Tuo tarpu GT naudojo 5,0 l V8 variklį turintį 215 AG. Taip pat grįžo ir Cobra versija su 5,0 l 240 AG (179 kW) varikliu. 1994 m. Mustang buvo žurnalo Motor Trend metų automobilis.

1996 m. 5,0 l Windsor variklis buvo pakeistas į 215 AG (160 kW) 4,6 l SOHC „Modular“ V8 variklį su 2 vožtuvais per cilindrą. Variklis taip pat buvo pristatytas ir tarp Lincoln modelių Ford’ui norint modernizuoti savo variklius. Cobra versija pasirodė su 305 AG (227 kW) 32 vožtuvų DOHC 4,6 l V8 varikliu, jis turėjo 4 vožtuvus per cilindrą.

1999–2004 

1999 m. Mustang buvo truputį atnaujintas pagal Ford New Edge dizainą. Nuo automobilio dingo švelnios linijos. Mustang GT galia pakilo iki 260 AG (194 kW) 5250 rpm ir 302 ft·lbf (409 N•m) 4000 rpm.

Mustang GT galėjo nuvažiuoti ketvirtį mylios per 14 sekundžių su 100 mph greičiu, lyginant su 1998 m. GT kuris važiuodavo 14 sekundžių, pasiekdamas 93-95 mph greitį. Tačiau Ford nuvylė daugybę fanų, kai sklido gandai (ir buvo pastebėtas) 5,4l SOHC V8 Mustang su 290 AG, kuris taip ir nepasirodė prekyboje.

2003 m. Cobra buvo atnaujinta paskutinį kartą, ji naudojo 4,6 litrų V8 kaip ir senesnės versijos, tačiau ši turėjo 390 AG (291 kW) ir 390 ft·lbf (394 Nm) sukimo momento. Ford taip pat pakeitė 5-pavarų Tremec T-45 transmisiją į 6-pavarų Tremec T-56, kurią naudojo Dodge Viper ir Chevrolet Corvette. 2003–2004 m. Cobra nuvažiuodavo ketvirtį mylios per 12 s, pasiekdama 110 mph greitį.

Penktoji karta (2005–2014) 

2004 m. Šiaurės Amerikos tarptautinėje automobilių parodoje, Ford pristatė naują Mustang modelį, kodiniu pavadinimu „S-197“. Tai buvo jau penktos kartos modelis naudojantis Ford D2C platformą, rinkoje automobilis pasirodė kaip 2005 m. modelis. Automobilis buvo kuriamas vadovaujant vyriausiajam inžinieriui Hau Thai-Tang bei automobilio eksterjero dizaineriui Sid Ramnarace. Penktos kartos modelio dizainą įkvėpė 1967–1968 m. Mustang automobiliai, koncerno dizainerių padalinio vyriausiasis viceprezidentas J Mays automobilio dizainą apibūdino kaip „retro-futurizmą“.

Penktos kartos Mustang modelis yra gaminamas Mičigano valstijoje, JAV. Automobilis naudoja 240 AG (179 kW) turintį 4,0 litrų SOHC V6 bazinį variklį, pakeitusį iki tol naudotą 3,8 litrų variantą, tuo tarpu Mustang GT modelis naudoja aliuminio korpusą turintį 4,6 litrų SOHC Modular V8 variklį, išgaunantį 300 AG (224 kW). Bazinis modelis parduodamas su standartine Tremec T-5 5 pavarų mechanine transmisija, 5-pavarų automatinė transmisija yra galima už papildomą kainą. Nors Mustang GT modelyje automatinė transmisija yra tokia pati kaip ir baziniame modelyje, GT modelis yra siūlomas su didesnio galingumo varikliams pritaikyta Tremec TR-3650 5 pavarų transmisija.

2008 m. lapkričio 18 d. Los Andželo automobilių parodoje pristatytas 2010 m. Mustang modelis. Naujojo modelio vyriausiuoju dizaineriu buvo Doug Gaffka. Automobilis ir toliau bus gaminamas ant Ford D2C platformos, naudos anksčiau naudotus, tačiau kiek patobulintus variklius bei turės keletą naujų privalumų.

Sportiniai automobiliai
Lenktyniniai automobiliai‎ 
Mustang